als_Latn dik_Latn sag_Latn
72-vjeçari që lufton prej vitesh me sëmundjen e Parkinsonit nuk është në gjendje kritike dhe sipas mjekëve, shtrimi do të zgjasë vetëm pak ditë për të mbajtur nën kontroll pneumoninë. Gjendja e tij është e qëndrueshme sepse bluzat e bardha e kanë identifikuar problemin që në hapat e parë duke arritur ta mbajnë nën kontroll.
Nga ana tjetër, zëdhënësi i ish boksierit kërkon që mediat dhe mbështetësit e Muhamed Ali të respektojnë kërkesën e familjes për privatësi. Gjatë muajve të fundi, shëndeti i ish tre herë kampionit të peshave të rënda është rënduar ndjeshëm.
Gjatë muajit Shtator ai mori pjesë në një ceremoni të zhvilluar në qytezën e lindjes Louisville, por nuk foli për të pranishmit duke hedhur hije dyshimi mbi gjendjen shëndetësore. Ai u tërhoq nga boksi profesionist në vitin 1981 duke ia dedikuar jetën çështjeve të mprehta sociale.
Për shumë vjet mori pjesë në disa misione humanitare, ndërsa në vitin 2005 u nderua nga Presidenti George W. Bush me "Medaljen e Lirisë". Semundja e Parkinsonit iu shfaq shumë vite më parë dhe me kalimin e kohës gjendja e tij po rëndohet për shkak edhe të komplikimeve që kanë sjellë vitet mbi supe dhe sëmundjet e ndrushme gjatë dekadës së fundit. Muhamed Ali është një prej legjendave më të mëdha në historinë e boksit.
als_Latn als_Latn als_Latn als_Latn